8.9.2023
SK
Úradný vestník Európskej únie
L 222/411
Reprezentatívna konfigurácia je konfigurácia, na základe ktorej možno dosiahnuť výsledky skúšok, ktoré sú platné pre rôzne konfigurácie toho istého certifikovaného komponentu interoperability alebo certifikovaného vozidlového subsystému.
Tieto výsledky musia byť rovnocenné aj pre rôzne konfigurácie certifikovaného traťového subsystému RMR.
Pri kontrolách RSC na úrovni komponentu interoperability sa musia dodržať tieto podmienky: 1. vo vyhlásení o komponente interoperability RSC sa zaznamenávajú výsledky RSC komponentu interoperability (napr. vozidlové rádio alebo EDOR) pre typ(-y) ESC, ktorý je platný bez ohľadu na špecifickú konfiguráciu komponentov interoperability.
Tento doklad vyhotovuje dodávateľ.
Použije sa vzor uvedený v dodatku Dodatok C.4 alebo C.6; 2.
Vyhlásenie o komponente interoperability RSC musí obsahovať súhrnné zistenia a podmienky správy (správ) o kontrole RSC o výsledkoch vykonaných kontrol RSC (vymedzených v jednom alebo viacerých typoch RSC), ktoré sú platné nezávisle od špecifických parametrov konfigurácie vozidlového komponentu interoperability, a preto sa môžu použiť na každej uplatniteľnej úrovni vozidlového subsystému CCS.
3. vyhlásenie o komponente interoperability RSC musí obsahovať zoznam kontrol RSC vykonaných pre typ(-y) RSC; 4. vyhlásenie o komponente interoperability RSC musí obsahovať odkaz na správu notifikovaných orgánov o posúdení podľa bodu 6.2.4.3 (Kontroly zlučiteľnosti systému ETCS a rádiového systému pre komponent interoperability).
RSC špecifického vozidlového subsystému CCS vzhľadom na jeden alebo viac typov RSC je stanovený vo vyhlásení RSC.
Použije sa vzor uvedený v dodatku Dodatok C.3 alebo C.5; Na úrovni subsystému musí vyhlásenie RSC obsahovať aj zhrnutie správy o kontrole RSC a musí preukázať splnenie požadovaných kontrol RSC (pre každý typ RSC uvedený vo vyhlásení) uverejnených v technickom dokumente agentúry týkajúcom sa ESC/RSC popri už poskytnutých vyhláseniach o komponentoch interoperability RSC.
Vyhlásenie RSC musí obsahovať aj úplný zoznam vyhlásení o komponentoch interoperability RSC, ktoré sa zohľadňujú pri posudzovaní (ak existujú), podmienky (ak existujú) vzhľadom na rôzne typy RSC a správu notifikovaných orgánov o posúdení podľa bodu 6.3.3.1 (Kontroly zlučiteľnosti ETCS a rádiového systému).
4.2.17.4.
Po ž i a d a v k y n a z l u č i te ľ n o s ť r á d i o v é ho s y s t é m u
Manažér infraštruktúry je zodpovedný za určenie typov RSC.
Všetky úseky siete Únie, pri ktorých sa vyžaduje ten istý súbor kontrol na preukázanie RSC, musia mať rovnaký typ RSC.
Zoznam typov RSC uverejňuje a spravuje Železničná agentúra Európskej únie v technickom dokumente „Technický dokument ESC/RSC, TD/011REC1028“.
Pozri dodatok A tabuľku A 1 bod 4.2.17 a.
Agentúra posúdi kontroly, pokiaľ ich neposúdil notifikovaný orgán, ako sa vyžaduje v tabuľke 6.3 riadku 10.
Agentúra posúdi kontroly do 2 mesiacov od ich doručenia, ak sa agentúra a členské manažér infraštruktúry nedohodli na dlhšej lehote, najviac však spolu 4 mesiace.
Technický dokument sa bude aktualizovať do 10 pracovných dní po kladnom posúdení.
Typy RSC sa používajú len vtedy, ak sú v uvedenom technickom dokumente agentúry uverejnené so statusom „platný“.
Manažéri infraštruktúry s podporou dodávateľov RMR pre ich sieť predložia agentúre vymedzenie potrebných kontrol pre každý typ RSC v ich sieti.
Minimálne informácie, ktoré musia byť uvedené: 1.
Vymedzenie každej kontroly, ktorá sa má vykonať; 2.
Kritériá úspešného absolvovania každej kontroly; 3.
Či sa kontrola vyžaduje len v prípade vlakov vybavených špecifickou základnou úrovňou RMR GSM-R/FRMCS a s daným uvoľnením TSI; 4.
Či sa majú kontroly vykonávať v laboratóriách alebo na koľaji.
V prípade koľaje sa musí uviesť, či sa vyžaduje konkrétna lokalita;